text: De kongelige behøver ikke regnfrakke i år
  14 juli 2018 kl. 19.59
  Kronprinsesseparret og deres børn kan lade regnfrakkerne blive hjemme. Ringrider-optog kommer forbi i solskin i år.
  
  Ingen regn, svag vind. Solskin og temperaturer mellem 20 og 25 grader.
  Sådan lyder vejrudsigten for Gåsten søndag, når optoget til årets ringriderfest defilerer forbi Gråsten Slot og den kongelige familie på sommerferie.
  Vejret i år er noget af en kontrast til sidste år, hvor Dronning Margrethe og hendes familie måtte iklæde sig regntøj, da ringrider-optoget kom forbi sommeresidensen.
  Ringridningen søndag markerer afslutningen på flere dages festligheder i Gråsten.
  Som traditionen byder, vil kongefamilien tage imod optoget, der har deltagelse af 300 ryttere samt 100 cykelringridere.
  Gråsten Ringridning finder sted hvert år den tredje weekend i juli. I år holdes Gråsten Ringridning for 111. gang.
  
  